钦定古今图书集成/明伦汇编/闺媛典/第289卷 > 皇清二十二 > 孔铉妻庞氏
## 钦定古今图书集成/明伦汇编/闺媛典/第289卷 > 皇清二十二 > 孔铉妻庞氏

按《广州府志》：“庞氏，南海人。年十八归郡庠生孔铉。铉幼出嗣，氏事嗣翁姑尽孝。年二十八，夫亡，哀泣不食，自经，得救不死。子女俱幼，卧枕夫棺，历二十载，寝食必告。戊子，乡民变乱，闾里惊逃，氏独守夫榇不去，乡人义之。年五十二。既葬，夫痛哭而死。康熙九年旌表。”